b'\n_START_ARTICLE_\nSteadicam\n_START_SECTION_\nApra\xc5\xa1ymas\n_START_PARAGRAPH_\nOperatorius d\xc4\x97vi liemen\xc4\x99, prie kurios tvirtinama judesius stabilizuojanti ranka. Per visomis a\xc5\xa1imis judant\xc4\xaf \xc5\xa1arnyr\xc4\x85 (gimbal) prijungiama baz\xc4\x97 (angl. sled), kurios vir\xc5\xa1uje tvirtinama kamera, apa\xc4\x8dioje\xc2\xa0\xe2\x80\x93 akumuliatorius ir vaizdo monitorius, naudojami, kaip balansinis svoris. Vaizdo monitorius pakei\xc4\x8dia standartin\xc4\xaf kameros ie\xc5\xa1kikl\xc4\xaf, kuriuo, tiek d\xc4\x97l kameros jud\xc4\x97jimo, tiek d\xc4\x97l patogumo, negali naudotis operatorius._NEWLINE_D\xc4\x97l pakankamai didel\xc4\x97s mas\xc4\x97s inercijos, kuri\xc4\x85 sudaro vaizdo kamera ir apa\xc4\x8dioje esantys atsvarai naudojami elementai, sistema nereaguoja \xc4\xaf ma\xc5\xbeus operatoriaus k\xc5\xabno judesius (galima palyginti su m\xc4\x97ginimu greitai pajudinti boulingo kamuol\xc4\xaf). Papildom\xc4\x85 stabilizacij\xc4\x85 vaizdui prideda laisvai visomis kryptimis galintis jud\xc4\x97ti \xe2\x80\x9esledas\xe2\x80\x9c._NEWLINE_Jei steadicam sistema yra subalansuota teisingai, operatorius gali visi\xc5\xa1kai patraukti rankas nuo sistemos, ta\xc4\x8diau kamera liks savo pozicijoje. Filmavimo metu, operatorius viena ranka reguliuoja kameros auk\xc5\xa1t\xc4\xaf (tiek, kiek leid\xc5\xbeia nelygumus sugerianti spyruoklin\xc4\x97 ranka), kita\xc2\xa0\xe2\x80\x93 koreguoja horizontal\xc5\xb3 ir vertikal\xc5\xb3 kameros matymo kamp\xc4\x85. Norint filmuoti su kamera \xc5\xbeemesniame ta\xc5\xa1ke, sistem\xc4\x85 galima subalansuoti \xe2\x80\x9eauk\xc5\xa1tyn kojomis\xe2\x80\x9c. Tai laikoma filmavimu \xe2\x80\x9e\xc5\xbeemame ta\xc5\xa1ke\xe2\x80\x9c._NEWLINE_Naujausias i\xc5\xa1radimas yra MK-V AR. Moderniausia steadicam tipo sistema, kuri leid\xc5\xbeia laisvai filmuoti tiek \xc5\xbeemame, tiek auk\xc5\xa1tame ta\xc5\xa1ke, i\xc5\xa1laikant kamer\xc4\x85 horizontalioje pozicijoje. Tai \xc4\xafgalina operatori\xc5\xb3 filmuoti ne tik auk\xc5\xa1tyn, \xc5\xbeemyn, \xc4\xaf \xc5\xa1onus, ta\xc4\x8diau ir gilyn\xc2\xa0\xe2\x80\x93 per ir vir\xc5\xa1 kli\xc5\xab\xc4\x8di\xc5\xb3.\n_START_SECTION_\nPanaudojimas\n_START_PARAGRAPH_\nI\xc5\xa1radus steadicam sistem\xc4\x85, jos populiarumas nuolat augo. \xc5\xa0iandien sunku b\xc5\xabt\xc5\xb3 atrasti didesnio biud\xc5\xbeeto film\xc4\x85, kuriame neb\xc5\xabt\xc5\xb3 panaudotas \xc5\xa1is i\xc5\xa1radimas. Filmavimas su Steadicam yra s\xc4\x97kmingai naudojamas ne tik film\xc5\xb3 k\xc5\xabrimui, ta\xc4\x8diau ir koncert\xc5\xb3, vaizdo reklam\xc5\xb3, TV produkcijos filmavimui.'